**GUVERNUL ROMÂNIEI**



 **HOTĂRÂRE**

**pentru modificarea și completarea Hotărârii Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2025**

 În temeiul art. 108 din Constituţia României, republicată, şi al art. 13 alin. (1) lit. m) şi alin. (5) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare,

 **Guvernul României** adoptă prezenta hotărâre:

**Art. I. –** **Hotărârea Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2025, publicată în Monitorul Oficial al României, Partea I, nr. 584 din 4 august 2015, se modifică și se completează, după cum urmează:**

 **1. Alineatul (1) al articolului 2 se modifică, după cum urmează:**

“(1) Suma prevăzută la art. 1 se acordă pentru pozițiile 1-44 beneficiarului Ministerul Mediului, Apelor și Pădurilor, care contractează realizarea studiilor prevăzute în anexă, cu respectarea prevederilor legislației în vigoare privind achizițiile publice. **“**

**2. Pct. 14 din Anexă, se modifică, după cum urmează:**

|  |  |  |
| --- | --- | --- |
| 14. | Studiul privind identificarea și analiza punctelor slabe ale sistemului actual de guvernanță în domeniul pădurilor, a celui instituțional, de reglementare și de punere în aplicare a prevederilor actualei legislații forestiere, precum și asistență tehnică pentru elaborarea Strategiei Forestiere Naționale | 2.000,00 |

**3. După punctul 42 din Anexă, se introduc două noi puncte, punctele 43 și 44, cu următorul cuprins:**

|  |  |  |
| --- | --- | --- |
| 43. | Studiul privind identificarea celor mai bune opțiuni de selectare a speciilor forestiere pentru împădurirea terenurilor pretabile în corelare cu scenariile climatice preconizate pentru asigurarea unei adaptări cât mai bune a acestora la schimbările climatice | 1.500,00 |
| 44. | Studiul privind identificarea terenurilor situate în afara fondului forestier național apte pentru a fi împădurite (inclusiv terenurile degradate) și propunerea de soluții tehnice de împădurire în județe deficitare în păduri | 4.000,00 |

 **Art. II. -** Hotărârea Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2025**,** publicată în Monitorul Oficial al României, Partea I, nr. 584 din 4 august 2015, cu modificările și completările ulterioare, precum și cu cele aduse prin prezenta hotărâre, va fi republicată în Monitorul Oficial al României, Partea I, dându-se textului o nouă numerotare.

**PRIM-MINISTRU**

**Florin-Vasile CÎȚU**